b'\n_START_ARTICLE_\nStarogr\xc5\xa1ka kitara\n_START_PARAGRAPH_\nStarogr\xc5\xa1ka kitara (gr\xc5\xa1ko \xce\xba\xce\xb9\xce\xb8\xce\xac\xcf\x81\xce\xb1, kith\xc4\x81ra, latinsko cithara) je bila starogr\xc5\xa1ko glasbilo iz dru\xc5\xbeine lir. V novogr\xc5\xa1kem jeziku beseda \xce\xba\xce\xb9\xce\xb8\xce\xac\xcf\x81\xce\xb1 pomeni kitara (izvor je beseda \xce\xba\xce\xb9\xce\xb8\xce\xac\xcf\x81\xce\xb1)._NEWLINE_Starogr\xc5\xa1ka kitara je bila strokovna razli\xc4\x8dica dvostrunske lire. V primerjavi s preprostej\xc5\xa1o liro, ki je bila ljudski instrument, so kitaro uporabljali poklicni glasbeniki, ki so se imenovali kitaristi (kitarodoi). Kitara verjetno izvira iz Azije. Kitara z basovskimi toni se je imenovala barbiton, ki je bil priljubljen na vzhodnem egejskem obmo\xc4\x8dju in anti\xc4\x8dni Mali Aziji._NEWLINE_V srednjem veku se je kitara uporabljala kot druga strunska glasbila (citre, lutnja in podobni). Uporaba imena v srednjem veku se je spogledovala s prvotnim gr\xc5\xa1kim poimenovanjem in njeno sposobnostjo vladati \xc4\x8dustvom ljudi.\n_START_SECTION_\nKonstrukcija\n_START_PARAGRAPH_\nKitara je imela globoko, leseno resonan\xc4\x8dno \xc5\xa1katlo, sestavljeno iz dveh resonan\xc4\x8dnih plo\xc5\xa1\xc4\x8d, ki sta bili ravni ali rahlo zakrivljeni in so ju povezovala rebra ali stranice enake \xc5\xa1irine. Na vrhu so bile strune ovite okoli pre\xc4\x8dke, vratu ali jarma (zugon) ali so bile navezane na obro\xc4\x8de, nanizane \xc4\x8dez pre\xc4\x8dko ali pa navite okoli klinov. Drugi konec strun je pre\xc4\x8dkal raven mosti\xc4\x8dek in bil pritrjen na rep. Ve\xc4\x8dina vaznih slik ka\xc5\xbee kitaro s sedmimi strunami v soglasju z anti\xc4\x8dnimi avtorji, ki so omenjali, da so zelo spretni kitaristi v\xc4\x8dasih uporabljali ve\xc4\x8d kot obi\xc4\x8dajnih sedem strun._NEWLINE_Glasbilo naj bi izumil pesnik Terpander.\n_START_SECTION_\nUporaba\n_START_PARAGRAPH_\nNa kitaro so brenkali s trzalico, togim peresom v desni roki, z rokami in dlanjo, upognjeno navznoter, medtem ko so za \xc5\xbeelen ton na strune pritiskali s prsti leve roke._NEWLINE_Kitaro so igrali predvsem ob spremljanju plesa in epske recitacije, rapsodije, ode in liri\xc4\x8dne pesmi. Igrali so tudi solo na sprejemih, banketih, narodnih igrah in preskusih znanja. Kitaro so imeli za liro, primerno za pivska sre\xc4\x8danja. Aristotel je dejal, da strunska glasbila niso bila za izobra\xc5\xbeevalne namene, temve\xc4\x8d samo za u\xc5\xbeitek._NEWLINE_Kljub temu je kitara virtuozni instrument, splo\xc5\xa1no je bilo znano, da zahteva veliko znanja. _NEWLINE_Sapfo je bila mo\xc4\x8dno povezana z glasbo, zlasti s strunskimi glasbili, kot sta kitara in barbiton. Bila je na visokem dru\xc5\xbebenem polo\xc5\xbeaju in pesnica \xc4\x8dustvenih pesmi. Gr\xc5\xa1ka mitolo\xc5\xa1ka zgodba pravi, da se je dvignila na strma pobo\xc4\x8dja gore Parnas, kjer so jo pozdravile muze. Hodila je po lovorjevem gaju in pri\xc5\xa1la do Apolonove jame, kopala se je v Kastalijskem izviru, vzela Apolonovo trzalico in zaigrala na kitaro. Nimfe so plesale, medtem ko je igrala in izvabljala sladke melodije iz resonan\xc4\x8dne kitare.'